b'\n_START_ARTICLE_\nRick Baccus\n_START_SECTION_\n\xc5\xbdivljenjepis\n_START_PARAGRAPH_\nLeta 1974 je diplomiral iz matematike na Univerzi vzhodnega Michigana in isto\xc4\x8dasno kon\xc4\x8dal ROTC ter takoj vstopil kot \xc4\x8dastnik v Kopensko vojsko ZDA. Leta 1990 je kon\xc4\x8dal \xc5\xa1e MBA na Univerzi Rhode Islanda in leta 1992 \xc5\xa1e Vojnega kolid\xc5\xbea Kopenske vojske ZDA._NEWLINE_V svoji voja\xc5\xa1ki karieri je med drugim bil: na\xc4\x8delnik oddelka za na\xc4\x8drte, operacije in voja\xc5\xa1ko podporo dr\xc5\xbeavnega poveljstva za Rhode Island (april 1990 - avgust 1992), direktor osebja dr\xc5\xbeavnega poveljstva za Rhode Island (avgust 1992 - junij 1996), nadzorujo\xc4\x8di specialist za logisti\xc4\x8dni mened\xc5\xbement in pomo\xc4\x8dnik \xc4\x8dastnika za imetje ZDA za Rhode Islanda (julij 1996 - maj 1999), \xc4\x8dastnik za imetje ZDA v Biroju nacionalne garde ZDA, zadol\xc5\xbeen za Rhode Islanda (junij 1999 - marec 2001), poveljnik 43. brigade voja\xc5\xa1ke policije (marec 2001 - december 2002) in poveljnik Joint Task Force 160 (marec - december 2002)._NEWLINE_28. marca 2002 je tako prevzel poveljstvo Joint Task Force 160, pri \xc4\x8demer je bil isto\xc4\x8dasno poveljnik voja\xc5\xa1ke policije v Camp X-Ray (Guantanamo Bay, Kuba). V manj kot sedmih mesecih je bil odstranjen iz poveljstvo (9. oktobra 2002) v sklopu reorganizacije Camp Delta. Njegov predstojnik, generalmajor Reginald Centracchio je pozneje dejal, da je bil Baccus odstranjen, ker je izgubil zaupanje vanj v vlogi poveljnika. Baccus je sam zanikal Centracchiotove trditve in da je bil odstranjen, ker je nasprotoval na\xc4\x8dinu zasli\xc5\xa1evanja ujetnikov.'